კურბინოვოს წმინდა გიორგის ეკლესია

კურბინოვოს წმინდა გიორგის ეკლესია () — XII საუკუნის მაკედონიური მართლმადიდებლური ეკლესია, რომელიც მდებარეობს სოფელ კურბინოვოდან 2 კმ-ის დაშორებით ჩრდილოეთ მაკედონიაში. გათხრებმა აჩვენა, რომ შენობა ოდესღაც ეკუთვნოდა დასახლებას, რომელიც მიატოვეს XVIII საუკუნის ბოლოს და დასახლდნენ სოფელ კურბინოვოში. ეკლესიის ფრესკებზე ჩატარებული კვლევების თანახმად, სავარაუდოდ ეკლესია აშენდა 1191 წელს ბიზანტიელების მიერ. ეკლესია არის „კულტურის ძეგლი“ ჩრდილოეთ მაკედონიის რესპუბლიკაში და დაცულია კანონით. ის ასევე არის მაკედონიის მართლმადიდებლური ეკლესიის პრესპა-პელაგონიის ეპარქიის ნაწილი. 

სქოლიო

კატეგორია:მაკედონიის მართლმადიდებლური ეკლესიები